Leo I (papa)

Leo I Magnus (440–461) fuit Episcopus Romanus et papa Christianus. Doctor Ecclesiae agnoscitur.

 Vita 
In Tuscia natus, Romam migravit, et ibi ordinatus est in unum ex septem diaconis urbanis. Iam diaconus muneribus magni momenti est functus, legatus imperialis in Galliam.

 Pontificatus 
Reversus, electus est in Summum Pontificem, et strenue laboravit pro unitate et orthodoxia Ecclesiae. Haereticos Pelagianos Aquileiae fidem confiteri constrinxit, Manichaeos investigavit et suppressit. In Gallia et universalem ecclesiam disciplinam ecclesiae et auctoritatem Romae defendit, stabilitatem in mundo per imperium declinantem turbato. Contra errorem monophysitorum scripsit Tomum ad Flavianum, quod clare praesentavit duas naturas Christi in una persona. Stabilitatem Romae non tantum per opera ecclesiastica, sed etiam saecularia defendit. Ex urbe exiens Attilae Romam prementi occurrit. Milites secum non portavit, sed auctoritate divina Attila ab urbe est pulsus. Plurimos scripsit Leo sermones et epistulas, quorum multi nobis sunt traditi, exemplaria Latinitatis primi gradus.

 Cultus liturgicus 
In Ecclesia Romana festum eius die 11 Aprilis iuxta Kalendarium antiquum,Breviarium Romanum, Pars Verna. Editio nova typica. Typis Polyglottis Vaticanis, 1949 [p. 832] die 10 Novembris iuxta Kalendarium post Concilium Vaticanum II reformatum celebratur.Martyrologium Romanum, editio altera. Typis Vaticanis MMIV [p. 615] 

Sermones eius haud raro in liturgia leguntur, tum in Breviario Romano (ad matutinum) quum in Liturgia Horarum (ad officium lectionis). Inter celebrationes magni momenti ubi sermo Leonis legitur enumerari possunt Nativitas DominiBreviarium Romanum, Pars Hiemalis. Editio XX iuxta typicam. Ratisbonae (Pustet), 1950 [p. 297]Liturgia Horarum iuxta ritum Romanum: Editio typica altera: I: Tempus Adventus, tempus Nativitatis (Libreria Editrice Vaticana, 1985). vel dominica II QuadragesimaeBreviarium Romanum, Pars Verna. Editio nova typica. Typis Polyglottis Vaticanis, 1949 [p. 376]Liturgia Horarum iuxta ritum Romanum: Editio typica altera: II: Tempus Quadragesimae, Sacrum Triduum Paschale, tempus paschale (Libreria Editrice Vaticana, 1986). [p. 122]. Iuxta ritum Ordinis Praedicatorum sermones eius leguntur toto Triduo Paschali, scilicet Feria V in Cena Domini, Feria VI in Passione et Morte Domini et Sabbato Sancto.Breviarium iuxta ritum Ordinis Praedicatorum, pars prior. Romae ad s. Sabinae (1962). [pp. 360, 381, 404]

 Nexus externi 

 Sermones (Latine)
 Fontes Latinae de papis usque ad annum 530 (Papa Felix IV)
 Liber pontificalis
 Lectio papae Benedicti XVI de Boetio et Cassiodoro inter audientiam generalem die 5 Martii 2008  et aliis sermonibus.

Categoria:Auctores Latini antiqui
Categoria:Doctores Ecclesiae Catholicae
Categoria:Papae
Categoria:Patres Ecclesiae
Categoria:Sancti
Categoria:Scriptores Italiae
Categoria:Theologi